greek_downloads/Οικονομική Έκθεση EUROBANK ERGASIAS ΥΠΗΡΕΣΙΩΝ (2024,Εξαμηνιαία,Μητρική-Ενοποιημένη)/images/page_15.png
EUROBANK ERGASIAS ΥΠΗΡΕΣΙΩΝ ΚΑΙ ΣΥΜΜΕΤΟΧΩΝ ΑΝΩΝΥΜΗ ΕΤΑΙΡΕΙΑ 
 
ΕΚΘΕΣΗ ΔΙΑΧΕΙΡΙΣΗΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ  
 
12 | Σ ε λ ί δ α                             € = Ευρώ     εκατ. = εκατομμύρια     δις = δισεκατομμύρια 
τους εμπλεκόμενους φορείς όσον αφορά τον καθορισμό και την εφαρμογή της στρατηγικής επίδρασης 
χρηματοδοτήσεων (Financed Impact Strategy) μέσω του εντοπισμού σημαντικών κλιματικών και περιβαλλοντικών 
κινδύνων, καθώς και παρακολουθεί τη στρατηγική επίδρασης χρηματοδοτήσεων (Financed Impact Strategy) και 
υποβάλλει εκθέσεις οικονομικών στόχων και βασικών δεικτών απόδοσης. Επίσης, το GSR ηγείται της 2ης γραμμής 
άμυνας της ανεξάρτητης διαδικασίας επαναξιολόγησης των βιώσιμων δανείων βάσει των κριτηρίων βιώσιμης 
χρηματοδότησης, συμπεριλαμβανομένου του χαρακτηρισμού των προϊόντων του χαρτοφυλακίου λιανικής ως 
βιώσιμων. Επιπλέον, το GSR αναπτύσσει και συντηρεί το πλαίσιο των προσομοιώσεων ακραίων καταστάσεων για 
τον Κλιματικό Κίνδυνο, καθώς και τις μεθοδολογίες ανάλυσης σεναρίων και προσομοιώσεων ακραίων 
καταστάσεων & συντονίζει την εκτέλεση της ανάλυσης σεναρίων για τους κλιματικούς και περιβαλλοντικούς 
κίνδυνους και των σχετικών ασκήσεων προσομοίωσης ακραίων καταστάσεων σε επίπεδο Ομίλου. Περαιτέρω 
πληροφορίες για κινδύνους σχετικούς με θέματα ESG παρέχονται στην Ενοποιημένη Έκθεση του Πυλώνα 3 στον 
ιστότοπο της Εταιρείας.  
Ο Όμιλος  συμμετείχε στην εποπτική άσκηση One-off Fit-for-55 ανάλυσης σεναρίων κλιματικού κινδύνου της 
Ευρωπαϊκής Κεντρικής Τράπεζας (EKT), η οποία ξεκίνησε τον Δεκέμβριο του 2023. Η εν λόγω εποπτική άσκηση – με 
τη συμμετοχή 110 σημαντικών τραπεζών – αποσκοπούσε στην απόκτηση πληροφοριών σχετικά με την ικανότητα 
του χρηματοπιστωτικού συστήματος να υποστηρίξει τη μετάβαση σε μια οικονομία με λιγότερες εκπομπές 
διοξειδίου του άνθρακα υπό συνθήκες πίεσης. Ο Όμιλος  ολοκλήρωσε επιτυχώς αυτήν την άσκηση και συνεχίζει να 
εργάζεται για την εφαρμογή του σχεδίου δράσης του αναφορικά με τους κλιματικούς κινδύνους και την περαιτέρω 
ενσωμάτωση τους στην επιχειρηματική του στρατηγική και στις πρακτικές διαχείρισης κινδύνων καθώς και να 
υποστηρίζει του πελάτες του ως προς την κλιματική μετάβαση και την βιώσιμη επιχειρηματική ανάπτυξη. 
Διαχείριση Μη Εξυπηρετούμενων Ανοιγμάτων (NPE) 
Ο Όμιλος υλοποιεί το Στρατηγικό πλάνο διαχείρισης των NPE μέσω της εφαρμογής του από την doValue Greece 
για το χαρτοφυλάκιο που έχει ανατεθεί και τις συναλλαγές τιτλοποίησης. 
Επιτροπή Διαχείρισης Προβληματικών Δανείων (Troubled Assets Committee-TAC) 
Η TAC έχει συσταθεί σύμφωνα με τις κανονιστικές απαιτήσεις και ο κύριος σκοπός της είναι να λειτουργεί ως 
ανεξάρτητο όργανο, που παρακολουθεί στενά το χαρτοφυλάκιο «προβληματικών δανείων» της Τράπεζας και την 
υλοποίηση της στρατηγικής διαχείρισης των NPE. 
Remedial and Servicing Strategy (RSS) 
Ο Τομέας RSS έχει αποστολή μεταξύ άλλων την εκπόνηση του σχεδίου μείωσης των NPE και τη στενή 
παρακολούθηση της συνολικής απόδοσης του NPE χαρτοφυλακίου καθώς και της σχέσης της Τράπεζας με την 
doValue Greece. Επιπρόσθετα, σε συνέχεια των δεσμεύσεων της Τράπεζας έναντι των απαιτήσεων 
παρακολούθησης της μεταφοράς σημαντικού κινδύνου (SRT) σχετικά με τις συναλλαγές της Τράπεζας, ο τομέας 
RSS διαδραματίζει κεντρικό ρόλο στη διασφάλιση της ομαλής και έγκαιρης εκτέλεσης της σχετικής διαδικασίας και 
στην κατάλληλη επίλυση τυχόν ελλείψεων, παρέχοντας παράλληλα τυχόν απαιτούμενες διευκρινίσεις ή πρόσθετο 
υλικό που απαιτείται από τις εποπτικές αρχές.  
Στρατηγική Διαχείρισης και Επιχειρησιακοί στόχοι για τα Μη Εξυπηρετούμενα Ανοίγματα (NPE) 
Σύμφωνα με το θεσμικό πλαίσιο και τις απαιτήσεις του SSM για τη διαχείριση των NPE, τον Μάρτιο του 2024 ο 
Όμιλος υπέβαλε την Στρατηγική Διαχείρισης των NPE (NPE Management Strategy) για το 2024-2026, μαζί με τους 
ετήσιους στόχους για τα μη εξυπηρετούμενα ανοίγματα τόσο σε επίπεδο Τράπεζας όσο και σε επίπεδο Ομίλου. Το 
σχέδιο προβλέπει μείωση του δείκτη NPE του Ομίλου στο 3,2% το 2026.  
Project “Solar” 
Στο πλαίσιο της στρατηγικής διαχείρισης των NPE, ο Όμιλος έχει σχεδιάσει μία επιπλέον τιτλοποίηση NPE (project 
«Solar») ως μέρος μιας κοινής πρωτοβουλίας με τις άλλες Ελληνικές συστημικές τράπεζες (οι Τράπεζες), η οποία έχει 
ξεκινήσει από το 2018. O ‘Όμιλος στοχεύει στην εποπτική και λογιστική αποαναγνώριση του υποκείμενου 
επιχειρηματικού δανειακού χαρτοφυλακίου από τον ισολογισμό του, μέσω της επίτευξης της μεταφοράς 
σημαντικού κινδύνου (SRT) και της ένταξης της τιτλοποίησης «Solar» στο Ελληνικό Πρόγραμμα Παροχής Εγγυήσεων 
σε Τιτλοποιήσεις Πιστωτικών Ιδρυμάτων («HAPS»), προκειμένου να ληφθεί η εγγύηση του ελληνικού δημοσίου για 
τον τίτλο υψηλής διαβάθμισης της τιτλοποίησης. Από τους τίτλους που θα εκδοθούν μέσω της εταιρείας ειδικού 
σκοπού (SPV), στο πλαίσιο της τιτλοποίησης «Solar» , οι Τράπεζες θα διακρατήσουν το 100% των τίτλων υψηλής 
διαβάθμισης (senior notes) καθώς και το 5% των τίτλων ενδιάμεσης (mezzanine) και χαμηλής (junior) διαβάθμισης 
και θα προχωρήσουν στην πώληση του υπόλοιπου ποσοστού των τίτλων μειωμένης εξασφάλισης της τιτλοποίησης. 
H συναλλαγή υπόκειται στην εκπλήρωση συνήθων για τέτοιες συναλλαγές προϋποθέσεων συμπεριλαμβανομένων 
μεταξύ άλλων, της εγγύησης στο πλαίσιο του HAPS και της έγκρισης σχετικά με τη μεταφορά σημαντικού κινδύνου 
(SRT) όπως αναφέρονται ανωτέρω. Από τον Ιούνιο 2022, ο Όμιλος ταξινόμησε ως κατεχόμενο προς πώληση το 
υποκείμενο επιχειρηματικό δανειακό χαρτοφυλάκιο.
<div>
<p>EUROBANK ERGASIAS ΥΠΗΡΕΣΙΩΝ ΚΑΙ ΣΥΜΜΕΤΟΧΩΝ ΑΝΩΝΥΜΗ ΕΤΑΙΡΕΙΑ</p>
<p>ΕΚΘΕΣΗ ΔΙΑΧΕΙΡΙΣΗΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ</p>
<p>τους εμπλεκόμενους φορείς όσον αφορά τον καθορισμό και την εφαρμογή της στρατηγικής επίδρασης</p>
<p>χρηματοδοτήσεων (Financed Impact Strategy) μέσω του εντοπισμού σημαντικών κλιματικών και περιβαλλοντικών</p>
<p>κινδύνων, καθώς και παρακολουθεί τη στρατηγική επίδρασης χρηματοδοτήσεων (Financed Impact Strategy) και</p>
<p>υποβάλλει εκθέσεις οικονομικών στόχων και βασικών δεικτών απόδοσης. Επίσης, το GSR ηγείται της 2ης γραμμής</p>
<p>άμυνας της ανεξάρτητης διαδικασίας επαναξιολόγησης των βιώσιμων δανείων βάσει των κριτηρίων βιώσιμης</p>
<p>χρηματοδότησης, συμπεριλαμβανομένου του χαρακτηρισμού των προϊόντων του χαρτοφυλακίου λιανικής ως</p>
<p>βιώσιμων. Επιπλέον, το GSR αναπτύσσει και συντηρεί το πλαίσιο των προσομοιώσεων ακραίων καταστάσεων για</p>
<p>τον Κλιματικό Κίνδυνο, καθώς και τις μεθοδολογίες ανάλυσης σεναρίων και προσομοιώσεων ακραίων</p>
<p>καταστάσεων & συντονίζει την εκτέλεση της ανάλυσης σεναρίων για τους κλιματικούς και περιβαλλοντικούς</p>
<p>κίνδυνους και των σχετικών ασκήσεων προσομοίωσης ακραίων καταστάσεων σε επίπεδο Ομίλου. Περαιτέρω</p>
<p>πληροφορίες για κινδύνους σχετικούς με θέματα ESG παρέχονται στην Ενοποιημένη Έκθεση του Πυλώνα 3 στον</p>
<p>ιστότοπο της Εταιρείας.</p>
<p>Ο Όμιλος  συμμετείχε στην εποπτική άσκηση One-off Fit-for-55 ανάλυσης σεναρίων κλιματικού κινδύνου της</p>
<p>Ευρωπαϊκής Κεντρικής Τράπεζας (EKT), η οποία ξεκίνησε τον Δεκέμβριο του 2023. Η εν λόγω εποπτική άσκηση – με</p>
<p>τη συμμετοχή 110 σημαντικών τραπεζών – αποσκοπούσε στην απόκτηση πληροφοριών σχετικά με την ικανότητα</p>
<p>του χρηματοπιστωτικού συστήματος να υποστηρίξει τη μετάβαση σε μια οικονομία με λιγότερες εκπομπές</p>
<p>διοξειδίου του άνθρακα υπό συνθήκες πίεσης. Ο Όμιλος  ολοκλήρωσε επιτυχώς αυτήν την άσκηση και συνεχίζει να</p>
<p>εργάζεται για την εφαρμογή του σχεδίου δράσης του αναφορικά με τους κλιματικούς κινδύνους και την περαιτέρω</p>
<p>ενσωμάτωση τους στην επιχειρηματική του στρατηγική και στις πρακτικές διαχείρισης κινδύνων καθώς και να</p>
<p>υποστηρίζει του πελάτες του ως προς την κλιματική μετάβαση και την βιώσιμη επιχειρηματική ανάπτυξη.</p>
<p>Διαχείριση Μη Εξυπηρετούμενων Ανοιγμάτων (NPE)</p>
<p>Ο Όμιλος υλοποιεί το Στρατηγικό πλάνο διαχείρισης των NPE μέσω της εφαρμογής του από την doValue Greece</p>
<p>για το χαρτοφυλάκιο που έχει ανατεθεί και τις συναλλαγές τιτλοποίησης.</p>
<p>Επιτροπή Διαχείρισης Προβληματικών Δανείων (Troubled Assets Committee-TAC)</p>
<p>Η TAC έχει συσταθεί σύμφωνα με τις κανονιστικές απαιτήσεις και ο κύριος σκοπός της είναι να λειτουργεί ως</p>
<p>ανεξάρτητο όργανο, που παρακολουθεί στενά το χαρτοφυλάκιο «προβληματικών δανείων» της Τράπεζας και την</p>
<p>υλοποίηση της στρατηγικής διαχείρισης των NPE.</p>
<p>Remedial and Servicing Strategy (RSS)</p>
<p>Ο Τομέας RSS έχει αποστολή μεταξύ άλλων την εκπόνηση του σχεδίου μείωσης των NPE και τη στενή</p>
<p>παρακολούθηση της συνολικής απόδοσης του NPE χαρτοφυλακίου καθώς και της σχέσης της Τράπεζας με την</p>
<p>doValue Greece. Επιπρόσθετα, σε συνέχεια των δεσμεύσεων της Τράπεζας έναντι των απαιτήσεων</p>
<p>παρακολούθησης της μεταφοράς σημαντικού κινδύνου (SRT) σχετικά με τις συναλλαγές της Τράπεζας, ο τομέας</p>
<p>RSS διαδραματίζει κεντρικό ρόλο στη διασφάλιση της ομαλής και έγκαιρης εκτέλεσης της σχετικής διαδικασίας και</p>
<p>στην κατάλληλη επίλυση τυχόν ελλείψεων, παρέχοντας παράλληλα τυχόν απαιτούμενες διευκρινίσεις ή πρόσθετο</p>
<p>υλικό που απαιτείται από τις εποπτικές αρχές.</p>
<p>Στρατηγική Διαχείρισης και Επιχειρησιακοί στόχοι για τα Μη Εξυπηρετούμενα Ανοίγματα (NPE)</p>
<p>Σύμφωνα με το θεσμικό πλαίσιο και τις απαιτήσεις του SSM για τη διαχείριση των NPE, τον Μάρτιο του 2024 ο</p>
<p>Όμιλος υπέβαλε την Στρατηγική Διαχείρισης των NPE (NPE Management Strategy) για το 2024-2026, μαζί με τους</p>
<p>ετήσιους στόχους για τα μη εξυπηρετούμενα ανοίγματα τόσο σε επίπεδο Τράπεζας όσο και σε επίπεδο Ομίλου. Το</p>
<p>σχέδιο προβλέπει μείωση του δείκτη NPE του Ομίλου στο 3,2% το 2026.</p>
<p>Project “Solar”</p>
<p>Στο πλαίσιο της στρατηγικής διαχείρισης των NPE, ο Όμιλος έχει σχεδιάσει μία επιπλέον τιτλοποίηση NPE (project</p>
<p>«Solar») ως μέρος μιας κοινής πρωτοβουλίας με τις άλλες Ελληνικές συστημικές τράπεζες (οι Τράπεζες), η οποία έχει</p>
<p>ξεκινήσει από το 2018. O ‘Όμιλος στοχεύει στην εποπτική και λογιστική αποαναγνώριση του υποκείμενου</p>
<p>επιχειρηματικού δανειακού χαρτοφυλακίου από τον ισολογισμό του, μέσω της επίτευξης της μεταφοράς</p>
<p>σημαντικού κινδύνου (SRT) και της ένταξης της τιτλοποίησης «Solar» στο Ελληνικό Πρόγραμμα Παροχής Εγγυήσεων</p>
<p>σε Τιτλοποιήσεις Πιστωτικών Ιδρυμάτων («HAPS»), προκειμένου να ληφθεί η εγγύηση του ελληνικού δημοσίου για</p>
<p>τον τίτλο υψηλής διαβάθμισης της τιτλοποίησης. Από τους τίτλους που θα εκδοθούν μέσω της εταιρείας ειδικού</p>
<p>σκοπού (SPV), στο πλαίσιο της τιτλοποίησης «Solar» , οι Τράπεζες θα διακρατήσουν το 100% των τίτλων υψηλής</p>
<p>διαβάθμισης (senior notes) καθώς και το 5% των τίτλων ενδιάμεσης (mezzanine) και χαμηλής (junior) διαβάθμισης</p>
<p>και θα προχωρήσουν στην πώληση του υπόλοιπου ποσοστού των τίτλων μειωμένης εξασφάλισης της τιτλοποίησης.</p>
<p>H συναλλαγή υπόκειται στην εκπλήρωση συνήθων για τέτοιες συναλλαγές προϋποθέσεων συμπεριλαμβανομένων</p>
<p>μεταξύ άλλων, της εγγύησης στο πλαίσιο του HAPS και της έγκρισης σχετικά με τη μεταφορά σημαντικού κινδύνου</p>
<p>(SRT) όπως αναφέρονται ανωτέρω. Από τον Ιούνιο 2022, ο Όμιλος ταξινόμησε ως κατεχόμενο προς πώληση το</p>
<p>υποκείμενο επιχειρηματικό δανειακό χαρτοφυλάκιο.</p>
</div>